Harju-Madise koguduse nõukogu kümnele kohale kandideeris kokku 17 inimest. Õpetaja Joel Siimu sõnul olid neist üheksa päris uued inimesed, kes varem ei ole juhatuses ega nõukogus olnud, kuid kes kõik on aktiivsed noored koguduseliikmed.  Uude nõukogusse valiti kolm vana olijat ja seitse uut liiget. Juhatuse viiest kohast kolm said endale uued tulijad. «Olen kindel, et see on hea  valik. Eelmine juhatuse ja nõukogu koosseis hakkaski ilmutama väsimuse märke ning enamik neist loobus uuesti kandideerimast. Siiski on järjepidevus tagatud juba kogemustega liikmete tagasivalimise näol,» lausus Siim.